 Boko Haram tún pa èèyàn mẹẹdógún lágbègbè Maiduguri Kò tíì sí ẹní leè sọ iye ẹmí tó bá ìṣẹlẹ náà lọ. Ìròyìn fi ìdí rẹ múlẹ pé àwọn ọmọ ogun orílẹèdè Nàìjíríà pẹlú àwọn ọmọ ẹgbẹ adúnkùkùlajà Boko haram fìjà pẹẹta láwọn ìletò kan tí kò jìnà sí ìlú Maiduguri ni alẹ ọjọ àìkú. Àwọn òṣìṣẹ tó ń mójútó ìṣẹlẹ pàjáwìrì ní, àwọn tó kú fara gbọta nígbà tí wọn ń gbìyànjú àti sá àsálà fún ẹmí wọn. Àwọn agbébọn náà gbìyànjú làti dojúkọ ìlú Maiduguri gangan ṣùgbọn àwọn ọmọogun kò gbà wọn láàyè Òṣìṣẹ iléeṣẹ ọmọogun kan ni àwọn eṣinṣin-ò-kọ kú méje ni wọn dira ogun kọlu ìletò méjì kan níbẹ tí àwọn míràn sì tún kọlu ibùdó ọmọ ogun tó wà níbẹ. Ó ní wọn gbìyànjú làti dojúkọ ìlú Maiduguri gangan ṣùgbọn àwọn ọmọ ogun kò gbà wọn láàyè. Bákan náà, àtẹjáde kan tí kọmíṣọnà ọlọpàá ní ìpínlẹ Borno, ọgbẹni Damian Chukwu fi síta fi ìdí rẹ múlẹ pé àwọn agbébọn náà kọlu ìletò mẹrin kan; Bale, Shuwari, Alikaramti àti Jimine tí gbogbo wọn wa ní ìjọba ìbílẹ Jere. O fí kun un pé áwọn agbébọn Boko haram náà yìnbọn sókè kíkankíkan pẹlú àdó olóró lásìkò ìkọlù wọn náà, eléyìí tó ṣokùnfà ìfarapa ọgọta àwọn èèyàn tí wọn ti gbé lọ sí ilé ìwòsàn fún ìtọjú báyìí. Àmọṣá, ó ní àwọn ọlọpàá àti iléeṣẹ ọmọogun ti mú kí àlááfíà padà sí agbègbè náà. Àwọn ìròyìn míì tí ẹ tún le nífẹ sí: : Àwọn ọmọ ikọ Boko haram tún ti soro ni Maiduguri, olú ìlú ìpínlẹ Borno, èyí tó ṣokùnfà ikú èèyàn mẹẹdógún tí àwọn míràn tó dín díẹ ni àádọrin sì farapa. 